section_heading: Otkriće
paragraph_text: Myllokunmingia je pronađena u Chengjiangu u kineskoj pokrajini Yunnan, poznatom kineskom nalazištu fosila. Iako je Myllokunmingia prvi put opisana tek 1999. godine,Shu, D-G; Luo, H-L.; Conway Morris, S.; Zhang, X-L.; Hu, S-X.; Chen, L.; Han, J.; Zhu, M.; Li, Y.; Chen, L-Z. (1999). „Lower Cambrian vertebrates from south China“. Nature 402 (6757): 42. do danas je pronađeno više od 500 primjeraka njenih fosila. Područje oko Chengjianga je bilo poznato među geolozima još od početka 20. stoljeća, međutim tek 1984. godine je paleontolog Hou Xian-guang pronašao sloj posebno bogat fosilima životinja mekih tijela. Važnost nalazišta je odmah prepoznata i potraga za fosilima je proširena na još nekoliko lokacija. Danas je to područje od velikog paleontološkog značaja, usporedivo s nalazištem kod Burgessa.